หาดแฮอุนแด

หาดแฮอุนแด (เกาหลี: 해운대해수욕장; ฮันจา: 海雲臺海水浴場; อาร์อาร์: Haeundae Haesuyokjang) เป็นชายหาดที่ตั้งอยู่ในเขตแฮอุนแด ปูซาน ประเทศเกาหลีใต้ หาดแฮอุนแดเป็นหนึ่งในชายหาดที่มีชื่อเสียงมากที่สุดในประเทศเกาหลีใต้ มีพื้นที่ 58,400 ตารางเมตร มีความยาวประมาณ 1.8 กิโลเมตร และกว้าง 50 เมตรโดยมีระดับความลึกเฉลี่ยประมาณ 1 เมตร ชายหาดเป็นสถานที่สำหรับจัดกิจกรรมทางวัฒนธรรม และงานเทศกาลต่างๆ ตลอดทั้งปี ชายหาดแห่งนี้จึงมักเป็นที่นิยมสำหรับนักท่องเที่ยวในช่วงวันหยุดสุดสัปดาห์และในช่วงฤดูร้อน ระหว่างเดือนมิถุนายนถึงเดือนสิงหาคมของทุกปี หาดแฮอุนแดมีสิ่งอำนวยความสะดวก และที่พักหลายแห่งใกล้ชายหาด นอกจากนี้ยังมีสถานที่ท่องเที่ยวอื่นๆ เช่น เกาะดงแบ็ก เกาะโอรยุก และเบคโก (BEXCO; Busan Exhibition and Convention Center) สมุดภาพ ดูเพิ่ม หาดควังอัลลี การท่องเที่ยวในประเทศเกาหลีใต้ อ้างอิง แหล่งข้อมูลอื่น เว็บไซต์ทางการ (ในภาษาเกาหลี)